# Nandrolona

Nandrolona edo 19-nortestosterona, konposatu organikoa da, C$_{18}$H$_{26}$O$_2$ formula duena, esteroide anabolikoen klasekoa. Solido kristalinoa da. Uretan disolbaezina da, baina disolbagarria azetonatan, kloroformotan eta alkoholetan.
Nandrolona giza gorputzean modu naturalean kantitate txikietan dago. Ondorio positiboak ditu: muskulu-hazkundea, gosearen estimulazioa eta globulu gorrien eta hezur-dentsitatearen ekoizpena handitzea.
Nandrolona sintetikoa erabiltzen da medikuntzan eta kirol-emaitzak hobetzeko.

## Sintesia

Nandrolona Birch-en erredukzioaren bidez sintetizatzen da estradiolaren metil eterretik abiatuta.

## Erabilera

Nandrolona ester gisa usatzen da normalean, esaterako nandrolona dekanoatoa. Azterketa klinikoek nandrolona anemia, osteoporosia eta neoplasia mota batzuen tratamenduan eraginkorra dela erakutsi dute. Arrazoi hauengatik, 1983an FDAren onarpena jaso zuen. Gero eta erabilera txikiagoa du.
Kirolean nandrolona erabiltzea dopintzat har daiteke. Ilea edo gernua analizatzen detektatzen da erabilera. Nazioarteko Batzorde Olinpikoak gernu ml bakoitzeko 2 ng-ko muga ezarri zuen, eta muga horren gainetik kirolaria dopin susmagarritzat jotzen dute.

## Albo-ondorioak

Nandrolonaren albo-ondorioen artean maskulinizazioa dago, besteak beste. Emakumezkoengan, nandrolonak eta nandrolona esterrak libidoa, aknea, aurpegiko eta gorputzeko ilearen hazkuntza, ahots-aldaketak eta klitoriaren handitzea areagotzen dute. Hala ere, nandrolonaren eta haren esterrak eragiten dituzten efektu maskulinizatzaileak testosteronarenak baino txikiagoak dira. Nandrolonak aurrrenerabezaroan dauden mutilengan zakilaren hazkundea sor dezakeela ere aurkitu da

## Erreferentziak

* ↑ (Ingelesez) PubChem. «Nandrolone» pubchem.ncbi.nlm.nih.gov (Noiz kontsultatua: 2025-02-06).
* ↑ Wilds, A. L.; Nelson, Norman A.. (1953-11-01). «The Facile Synthesis of 19-Nortestosterone and 19-Norandrostenedione from Estrone» Journal of the American Chemical Society 75 (21): 5366–5369. doi:10.1021/ja01117a065. ISSN 0002-7863. (Noiz kontsultatua: 2025-02-07).
* ↑ (Ingelesez) Ueberwasser, H.; Heusler, K.; Kalvoda, J.; Meystre, Ch.; Wieland, P.; Anner, G.; Wettstein, A.. (1963). «19-Norsteroide II. Ein einfaches Herstellungsverfahren für 19-Norandrostan-Derivate. Über Steroide, 193. Mitteilung» Helvetica Chimica Acta 46 (1): 344–352. doi:10.1002/hlca.19630460135. ISSN 1522-2675. (Noiz kontsultatua: 2025-02-07).
* ↑ Elks, J.. (1990). The Dictionary of Drugs: Chemical Data, Structures and Bibliographies. Springer ISBN 978-1-4757-2085-3. (Noiz kontsultatua: 2025-02-07).
* ↑ Thieme, Detlef, ed. (2010). Doping in sports. Springer ISBN 978-3-540-79087-7. PMC 495595909. (Noiz kontsultatua: 2025-02-06).
* ↑ Joana, Mendiburu. (2002-04-26). «Nandrolonaren doping-aren inguruko zalantzak argituko dituen testa» Zientzia.eus (Noiz kontsultatua: 2025-02-06).
* ↑ (Ingelesez) Camerino, B.; Sala, G.. (1960). Beyer, K. H. ed. «Anabolic Steroids» Fortschritte der Arzneimittelforschung / Progress in Drug Research / Progrès des recherches pharmaceutiques (Birkhäuser): 71–134. doi:10.1007/978-3-0348-7038-2_2. ISBN 978-3-0348-7038-2. (Noiz kontsultatua: 2025-02-07).
* Datuak: Q421709
* Multimedia: Nandrolone / Q421709